APROBACIÓN DAS BASES DO PROGRAMA "COÑECE A TÚA PROVINCIA" 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/03/2015)

A Xunta de Goberno desta Deputación, na súa sesión ordinaria do 19 de decembro de 2014, adoptou, entre outros, o acordo de aprobar as seguintes Bases reguladoras do programa “Coñece a túa provincia” 2015: No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega, mediante intervencións que permitan o logro dos obxectivos marcados nesta lei. Así mesmo, dispón que os poderes públicos fomentarán, no ámbito dos servizos sociais, o desenvolvemento de actuacións solidarias por parte de entidades de iniciativa social, sempre que se axusten ós requisitos de autorización, calidade e complementariedade establecidos na citada lei. A Deputación de Pontevedra, a través do Servizo de Servizos Sociais, convoca unha nova edición do programa “Coñece a túa provincia”, atendendo ó alto nivel de satisfacción que amosan nas enquisas os participantes en edicións pasadas, onde o cualifican como moi positivo. Constitúe o obxecto destas bases a regulación da convocatoria pública, por parte do organismo provincial, do programa “Coñece a túa provincia”, que ten por finalidade fomentar a convivencia e o asociacionismo de distintos colectivos de persoas (maiores, mulleres, mozos, persoas con diversidade funcional, familias e menores) e contribuír ó seu enriquecemento cultural, a través de visitas diarias guiadas a centros integrantes do patrimonio da Deputación e ós principais recursos turísticos da provincia de Pontevedra. A dinamización económica e social constitúen o obxectivo prioritario que persegue a institución provincial mediante o desenvolvemento deste programa. Poderán ser beneficiarias do programa todas as entidades de iniciativa social da provincia de Pontevedra. As solicitudes presentaranse no Rexistro xeral ou en calquera das oficinas de rexistro da Deputación que se detallan na seguinte táboa: En caso de enviarse por correo postal (ó Rexistro da Deputación) este deberá ser certificado, co selo de Correos no formulario da solicitude para garantir que a data de remisión está incluída no prazo de presentación de solicitudes da orde de convocatoria. O prazo de inscrición será de 30 días naturais a partir do día seguinte ó da publicación destas bases no Boletín Oficial da Provincia de Pontevedra (BOPPO). No suposto de que as prazas ofertadas non queden cubertas esta institución reservará para si o dereito de abrir un novo prazo de inscrición. As solicitudes deberán realizarse seguindo o modelo que se facilitará no Rexistro xeral da Deputación, no da súa sede de Vigo ou na páxina web, www.depo.es.Xunto coa solicitude terán que presentar: A concesión destas subvencións realizarase polo réxime de concorrencia competitiva. Correspóndelle a instrución ó Servizo de Servizos Sociais e a adxudicación á Xunta de Goberno. O mínimo de prazas para participar será de 20 por cada entidade solicitante. No caso de non chegar a completar un autocar (55 pasaxeiros) a empresa adxudicataria resérvase o dereito a unificar esta petición coa doutra asociación para a mesma ruta. Para colectivos con mobilidade reducida que precisen de cadeiras ou outras axudas técnicas as prazas por autocar serán 45. Para optar á posibilidade dun segundo autocar deberase completar o total de prazas, que normalmente ascende a 110 (55 pasaxeiros por autocar). No caso de colectivos con mobilidade reducida o total ascendería a 90 prazas (45 por autocar). Por norma xeral, non se subvencionarán máis de dous autocares. Soamente se concederá unha ruta por asociación e CIF. A institución provincial establece a convocatoria de prazas do programa “Coñece a túa provincia” no marco de actividades para os colectivos de entidades de iniciativa social, ofertando inicialmente un máximo de 21.681 prazas, que serán outorgadas seguindo a seguinte orde de prevalencia: 1º. Entidades de iniciativa social que xunten unha relación nominal (especificando o DNI e o teléfono de contacto) de 110 participantes. Este número reducirase a 90 no caso de colectivos con mobilidade reducida.2º. Entidades de iniciativa social que xunten unha relación nominal (especificando o DNI e o teléfono de contacto) de 55 participantes. Este número reducirase a 45 no caso de colectivos con mobilidade reducida 3º. Entidades de iniciativa social que xunten unha relación nominal (especificando o DNI e o teléfono de contacto) de menos de 55 e máis de 20 persoas. No caso que o número de persoas participantes superen os rangos anteriormente sinalados formarán parte da lista de agarda, tendo sempre en conta a orde na que veñen relacionados. As solicitudes que non inclúan a dita relación nominal non terán as prioridades sinaladas. De ser preciso teríase en conta a orde de rexistro de entrada das solicitudes. Os participantes de cada unha das entidades solicitantes aboarán o primeiro día do programa a cantidade de doce euros. Esta pagaráselle directamente ós responsables da empresa adxudicataria ou ás persoas en quen deleguen, que lles expedirán o correspondente xustificante de pagamento. Ofertarase un mínimo de doce rutas por lugares emblemáticos da nosa provincia, que se relacionarán no modelo de solicitude. No prezo que pagará cada un dos participantes inclúese o traslado en autocar de ida e volta desde os seus concellos, a visita guiada por unha persoa que conte coa habilitación como guía de turismo especializado de Galicia e o xantar (cada menú constará, polo menos, de dous pratos, sobremesa, café e bebidas). Os autocares non poderán ter unha antigüidade maior de cinco anos e estarán totalmente adaptados ás limitacións físicas que poidan presentar os participantes integrantes dos colectivos beneficiarios do programa. Cada entidade poderá escoller por orde de preferencia tres rutas entre as ofertadas e sinalar o mes e o día da semana preferente para realizar a actividade. Para maior información sobre cuestións relativas ás características das rutas poderán dirixirse á empresa adxudicataria. A metodoloxía do programa consiste en pasar un día coñecendo os lugares sinalados na ruta indicada mediante o acompañamento dun guía oficial e incluíndo o xantar e o transporte. Finalizado o proceso de inscrición a empresa adxudicataria porase en contacto co representante da entidade co fin de definir a ruta elixida e marcar a data para a súa realización, intentando respectar a opción escollida en primeiro lugar e as datas preferentes. Unha vez marcado o día para a realización da ruta a empresa adxudicataria porase en contacto con todos os participantes da relación anexa á solicitude, co fin de lles facilitar a información precisa para o día da excursión. A empresa será a encargada da recadación do pago do programa, entregándolle un xustificante de pagamento a cada un dos participantes. O horario das saídas coordinarase cos representantes das entidades ou, no seu defecto, coas persoas en quen deleguen esta función. Será o representante da entidade o que determine as paradas, dúas como máximo e que deberán dispoñer de espazos amplos onde os autobuses poidan entrar e manobrar, para a recollida de participantes. Nos autocares irá un guía oficial que informará das coberturas do seguro para o programa e resolverá todas as dúbidas ó respecto. A Deputación ofertará o programa a través dunha empresa especializada na materia, que será responsable da súa execución, coordinación e avaliación e que disporá de persoal especializado, con atención ó público vía telefónica, para calquera dúbida que puidese xurdir. Calquera anomalía que se advirta sobre o bo desenvolvemento do programa deberá comunicárselle ó Servizo de Servizos Sociais desta institución provincial. A contía consignada para este programa ascende a douscentos trinta e oito mil cincocentos (238.500,00) euros, con cargo á aplicación orzamentaria 15/232.2311.227.07 do orzamento ordinario da Deputación, sen prexuízo de que este crédito se amplíe. O programa será cofinanciado pola institución provincial e os usuarios: De conformidade co artigo 31 do RLXS débese facer constar a organización e a colaboración do organismo provincial mediante a inclusión da súa imaxe institucional en toda a publicidade que se elabore. Para máis información sobre este tema dirixiranse ó seguinte enderezo de correo electrónico: comunicacion@depo. es. As bases que regulan este programa terán vixencia ata o 31 de decembro de 2015. Pontevedra, 6 de marzo de 2015.—O presidente, Rafael Louzán Abal.—O secretario, Carlos Cuadrado Romay.